钦定古今图书集成/理学汇编/学行典/第245卷 > 沈惟耀
## 钦定古今图书集成/理学汇编/学行典/第245卷 > 沈惟耀

按《德安府志》：“沈惟耀，字斗伯，天启甲子岁贡，授训导。
魏忠贤窃弄威福，惟耀弟吏科右给事惟炳弹之不
胜，落籍去。会杨涟出都，门人莫敢饯，惟耀独跨一马，
送涟于芦沟，以少女字其子而别。及涟死，惟耀具衣
棺，觅二驺护归。其榇人曰：‘公独不自爱乎’？惟耀曰：‘我
与大洪交数十年，重之以婚媾，一朝死丧，便同行路，
不忍为也’。”历迁广东平远县知县，以清廉称。寻卒于
官。